ผีหัวขาด (ภาพยนตร์) - วิกิพีเดีย

# ผีหัวขาด (ภาพยนตร์)

### จากวิกิพีเดีย สารานุกรมเสรี

## [แก้] เรื่องราว

ไอ้เดี่ยวเด็กหนุ่มลูกกำพร้า ได้ร่ำเรียนมวยมาจากพ่อซึ่งเป็นนักมวยเก่าหลังจากพ่อไอ้เดี่ยวตาย ได้บอกให้ออกตามหาเพื่อนชื่อโกร๋น ซึ่งเป็นเพื่อนรักแต่เก่าก่อนที่หมู่บ้านใต้เมื่อไอ้เดี่ยวมาถึงหมู่บ้านใต้มันไม่รู้จักใครจึงต้องไปอาศัยวัดซุกหัวนอน ที่นั่นทำให้มันได้เจอกับทับทิมสาวสวยประจำหมู่บ้าน จนเกิดความรักกัน

เมื่อพ่อของทับทิมรู้เรื่องนี้เข้าก็ไม่พอใจ พยายามกีดกันคนทั้งสองออกจากกัน เพราะพ่อทับทิมต้องการให้เธอแต่งงานกับไอ้มาด ลูกชายกำนันเข้ม

ไอ้มาด เป็นนักมวยเก่งกาจของหมู่บ้านใต้ แต่มีนิสัยเกะกะระรานชอบหาเรื่องคนอื่นเพราะถือว่าตัวเองเก่งมวยและเป็นลูกชายกำนัน วันหนึ่งขณะที่ไอ้มาดกำลังลุมทำร้ายชาวบ้านคนหนึ่งอยู่นั้น ไอ้เดี่ยวได้เข้ามาช่วยชายคนนั้น ทำให้ไอ้มาดไม่พอใจ ทั้งสองจึงทะเลาะกัน ก่อนไปไอ้มาดกล่าวคำอาฆาตผูกใจเจ็บไอ้เดี่ยวไว้

หลังจากนั้นไม่นานไอ้เดี่ยวได้รู้จักกับอาจารย์โกย คือโกร๋นที่มันตามหา อาจารย์โกยมีลูกศิษย์คนสนิทชื่อไอ้หมึกซึ่งชอบเล่นการพนันเป็นชีวิตจิตใจ วันหนึ่งไอ้หมึกไปเล่นการพนันที่บ่อนเฮียย้ง แต่ถูกสมพงศ์ลูกชายเฮียย้งโกง จนเป็นหนี้เป็นสินมากมาย สมพงศ์ขอให้ไอ้มาด เพื่อนสนิทของมันมาทวงหนี้กับไอ้หมึก

เมื่อไอ้หมึกไม่มีเงินให้ ไอ้มาดกับพวกก็รุมทำร้ายไอ้หมึกจนสะบักสะบอม ไอ้เดี่ยวซึ่งบังเอิญเดินผ่านมาเจอได้เข้ามาช่วยไอ้หมึกไว้ เพราะมันรักไอ้หมึกเหมือนน้องชาย ไอ้เดี่ยวคิดจะช่วยไอ้หมึกลงแข่งควายกับสมพงศ์ และต่อยมวยกับไอ้มาดในงานประจำปีของหมู่บ้าน เพื่อหาเงินมาใช้หนี้แทนไอ้หมึก ไอ้เดี่ยวชนะทั้งการแข่งมวยและแข่งควาย ทำให้ไอ้มาดและสมพงศ์เจ็บแค้นในตัวไอ้เดี่ยวมากขึ้นไปอีก และมันยิ่งแค้นมากขึ้นเมื่อเห็นทับทิมมีใจให้กับไอ้เดี่ยว

คืนนั้นหลังจากการแข่งชกมวย เสือเม่นลอบเข้าไปตัดเศียรพระในโบถส์ ไอ้เดี่ยวเห็นก็ตามไปขัดขวางระหว่างทาง ไอ้มาดและสมพงศ์ซึ่งไม่พอใจไอ้เดี่ยว ได้แอบดักทำร้ายไอ้เดี่ยว ไอ้มาดใช้มีดฟันคอไอ้เดี่ยวตายคาที่

ท่ามกลางสายฝนที่โปรยปราย เสียงฟ้าร้องคำรามก้อง บังเกิดสายฟ้าฟาดผ่าลงตรงเศียรพระนั้นละลาย หลอมรวมเป็นหนึ่งเดียวกับร่างไอ้เดี่ยว ไอ้เดี่ยวฟื้นคืนชีพขึ้นมากลายเป็นผีหัวขาด กลับไปจัดการกับพวกมารศาสนาและชำระแค้นกับคนที่ฆ่ามัน นำความสงบสุขกลับคืนมาแก่หมู่บ้านได้อีกครั้งก่อนที่ร่างของมันจะหายไปพร้อมกับแสงตะวันของวันใหม่ และหัวใจรักของทับทิม.

ดึงข้อมูลจาก "http://th.wikipedia.org../../../%E0%B8%9C/%E0%B8%B5/%E0%B8%AB/%E0%B8%9C%E0%B8%B5%E0%B8%AB%E0%B8%B1%E0%B8%A7%E0%B8%82%E0%B8%B2%E0%B8%94_%28%E0%B8%A0%E0%B8%B2%E0%B8%9E%E0%B8%A2%E0%B8%99%E0%B8%95%E0%B8%A3%E0%B9%8C%29.html".

หมวดหมู่: ภาพยนตร์ไทย

##### Views

- บทความ
- อภิปราย
- รุ่นปัจจุบัน

##### ค้นหา